laion/Wikipedia-Exotic huggingface dataset:
אתר ההנצחה לגדוד החמישי של פלמ"ח-הראל

אתר ההנצחה לגדוד החמישי של פלמ"ח-הראל הוא מתחם זיכרון, המוקדש ללחימת הגדוד החמישי של הפלמ"ח במלחמת העצמאות במסגרת חטיבת הראל. האתר ממוקם מצפון למושב מסילת ציון, על מדרון גבעה המשקיפה ממערב על שער הגיא, מוקד קרבות מרכזי של הגדוד. האתר הוא חלק מפארק יצחק רבין. הגדוד החמישי של הפלמ"ח הוקם בתחילת מלחמת העצמאות על בסיס הרזרבה התל אביבית שלו, בתוספת חברי הכשרות ומגויסים נוספים מחיפה ומתל אביב. הגדוד עסק תחילה באבטחת הדרך לירושלים ליד מקוה ישראל ובית דגן ובליווי שיירות לירושלים ולנגב. חייליו השתתפו בקרב שיירת חולדה ומבצעי נחשון והראל. באפריל 1948 צורף הגדוד לחטיבת פלמ"ח הראל, ביחד עם הגדודים הרביעי והשישי של פלמ"ח. הגדוד השתתף בקרבות החטיבה בתוך ירושלים במסגרת מבצע יבוסי ולאחריו. בהמשך, במבצע מכבי, לחמו חיילי הגדוד על המשלטים משני עברי הכביש משער הגיא מזרחה ועל משלטי לטרון. לאחר ההפוגה הראשונה לחם הגדוד יחד עם החטיבה כולה במבצע דני להרחבת המסדרון היבשתי ממישור החוף לירושלים. בשלהי 1948 השתתפו הגדוד והחטיבה במבצע ההר ובמבצע חורב בנגב. בשל לחימתו ניתן לגדוד השם גדוד שער הגיא. במהלך המלחמה נהרגו 93 מחיילי הגדוד החמישי. רבים מהם נקברו בבית הקברות הצבאי בקריית ענבים, מספר קילומטרים מזרחה לשער הגיא. אתר ההנצחה הוקם בקרבת אתר חרבת חתולה, שהיה אחד משדות הקרב המרים של חיילי הגדוד החמישי. האתר הוא רחבה התחומה מצד אחד על ידי מעקה אבן ומרפסת נוף, המשקיפים מזרחה אל שער הגיא. מעברה השני היא תחומה על ידי סוללה מאורכת של סלעים שהונחו זה על גבי זה. בכניסה למתחם ניצב שלט המכריז על שמו. בקרבתו מוצב סלע בזלת גדול, ועליו סמל הפלמ"ח ולוחית זיכרון, שכמוהם הוצבו בנקודות נוספות בפארק יצחק רבין. על גבי הלוחית מופיע הכיתוב הבא: על אדמה זו לחמו אנשי פלמ"ח הראל בקרבות הגבורה עקובי הדם של מלחמת השחרור בכבוש משלטי שער הגיא ופריצת הדרך לירושלים כבוד לנופלים לאורך סוללת הסלעים מתמשך שביל סלול, המוביל אל מרגלות עץ אורן גדול הסמוך למעקה האבן הצופה אל שער הגיא, כביש ירושלים-תל אביב והכביש המוביל דרומה אל בית שמש. שם מוצבים שלט ובו תקציר תולדות הגדוד במלחמת העצמאות, מפה של אתרי הקרבות שבהם לחם וכן להדלקת להבת זיכרון. בקרבתם ניצבים תרנים לדגלים. לאורך השביל הסלול ניצבת שורת שלטי מתכת. כל אחד מהם נושא כיתוב קצר, המתייחס לאחת התחנות במסע הקרבות שעבר הגדוד במלחמה, לפי סדר כרונולוגי. שלטים נוספים באתר מתארים בפירוט רב יותר אחדים מן הקרבות שעבר הגדוד - קרב שיירת הראל, קרב רכס איילון וכיבוש משלטי בית נובא. במרפסת הנוף המשקיפה אל שער הגיא ניצב שלט נוסף ועליו מילות השיר באב אל-ואד מאת חיים גורי. שלטי תבליט, המוצבים על מעקה מרפסת התצפית, מורים את הכיוון והמרחק אל תוואי נוף, משלטים ויישובים הנראים מן המרפסת. כל השלטים באתר (למעט התבליטים) עשויים בתבנית עיצובית אחידה, המשמשת בכל אתרי הזיכרון שבפארק יצחק רבין. אתר ההנצחה הוקם בשנת 1999 על ידי קרן קיימת לישראל ביוזמת עמותת דור הפלמ"ח. בצמוד לאתר ההנצחה לגדוד החמישי ממוקמת האנדרטה לעולים מצפון אמריקה שנפלו במערכות ישראל. במרחק קצר מהאתר, מעברו השני של הכביש המוביל אל בית שמש, ניצבת האנדרטה לזכר חללי המח"ל. אתר ההנצחה לגדוד השישי של פלמ"ח-הראל מדיה וקבצים בנושא אתר ההנצחה לגדוד החמישי של פלמ"ח-הראל בוויקישיתוף על אתר ההנצחה, באתר נזכור את כולם מקור: אתר הפלמ"ח
מכתש פופיגאי

מכתש פופיגאי (המוכר גם בשם מכתש פופאי) הוא מכתש פגיעה הנמצא בסיביר שברוסיה הנקרא על שם הנהר פופיגאי (אנ'). מכתש זה, יחד עם מכתש מניקאגן (אנ'), הוא המכתש הרביעי (אנ') בגודלו שנמצא על כדור הארץ. המכתש נוצר לפני כ-35 מיליון שנה בתקופת האאוקן. מכתש זה הוא אתר מורשת גאולוגי (אנ') שנקבע על ידי אונסק"ו. מדיה וקבצים בנושא מכתש פופיגאי בוויקישיתוף מכתש פופיגאי, באתר גוגל מפות (ב־) מכתש פופאי בסיביר (תמונה), באתר iw.erch2014.com אוצר של יהלומים: טריליון קראט אחד בתת-הקרקע הסיבירי - כוכב - 2019, באתר Life science Kinan Lee: Popigai impact structure, auf inside.mines.edu Planetary and Space Science Centre | UNB, www.unb.ca Global Geoparks Network, unesdoc.unesco.org Enough diamonds to keep the world glittering for 3,000 years, siberiantimes.com Alexander, Masaitis, Langenhorst et Grieve, Popigai, Siberia – Well preserved giant impact structure, national treasury, and world’s geological heritage, Episodes, vol. 23, no 1, 2000, p. 3-12 Masaitis, Victor L. (2003). Popigai Crater: General Geology. Springer. pp. 81–85. ISBN 978-3-540-43517-4. Armstrong, Richard; S. Vishnevsky; C. Koeberl (2003). U-Pb Analysis of zircons from the Popigai impact structure, Russia: First Results. Springer. pp. 99–116. ISBN 978-3-540-43517-4. בועז מזרחי, עקבות מהחלל שנתגלו על פני כדור הארץ - איזה יופי!, באתר בא-במייל, ‏2014-02-13 ערך זה הוא קצרמר בנושא מדעי החלל ובנושא גאוגרפיה של רוסיה. אתם מוזמנים לתרום לוויקיפדיה ולהרחיב אותו.
פופאי (פירושונים)

האם התכוונתם ל... פופאי המלח – דמות קומיקס וסרטים מצוירים פופאי (סרט, 1980) – סרט משנת 1980 המבוסס על דמות הקומיקס פופאי ובנו – סדרת טלוויזיה משנת 1987 המבוססת על דמות הקומיקס המסע של פופאי: החיפוש אחר אבא – סרט משנת 2004 המבוסס על דמות הקומיקס פופי – חוברת קומיקס בעברית. פופאי (טיל) – טיל מכתש פופאי – מכתש פגיעה הנמצא בסיביר שברוסיה
נוסייר מזראווי

נוּסַייר מַזְרַאוִוי (בערבית: نصير مزراوي; תעתיק מדויק: נֻצַיר מַזְרַאוִי; נולד ב-14 בנובמבר 1997) הוא כדורגלן הולנדי-מרוקאי המשחק בעמדת המגן הימני במנצ'סטר יונייטד ובנבחרת מרוקו. מזראווי התחיל את הקריירה שלו בקבוצת הנוער של אייאקס. ב-12 באוגוסט 2016 מזראווי ערך את הופעת הבכורה שלו בצעירי אייאקס, בניצחון 1–4 נגד אלמיירה סיטי. ב-16 בדצמבר 2016 הבקיע את שער הבכורה שלו בקריירה בניצחון 3–6 נגד אלמיירה סיטי. ב-4 בפברואר 2018, מזראווי ערך את הופעת הבכורה שלו בקבוצה הבוגרת של אייאקס, בניצחון 1–3 נגד נאק ברדה. בעונת 2018/2019, מזראווי הפך לשחקן הרכב בקבוצה הראשונה, זאת לאור היעדרותו הממושכת של יואל ולטמן, עקב פציעה. ב-2 באוקטובר 2018 מזראווי הבקיע את שער הבכורה שלו באייאקס, בתיקו 1-1 נגד באיירן מינכן במסגרת שלב הבתים של ליגת האלופות. ב-24 במאי 2022 חתם מזראווי בבאיירן מינכן מהבונדסליגה. במהלך מלחמת חרבות ברזל, פרסם מזראווי פוסטים ברשתות החברתיות ובו הביע תמיכה בחמאס, ולאחר איומים מצד באיירן מינכן על השהייה, הוא חזר בו והתנצל. אף על פי שנולד בהולנד, מזראווי, החליט לייצג את מרוקו, בזכות מוצאי הוריו. תחילה, מזראווי שיחק עבור נבחרת הנוער של מרוקו. ב-8 בספטמבר 2018, מזראווי ערך את הופעת הבכורה שלו בנבחרת מרוקו, בניצחון 0–3 נגד מלאווי. מזראווי השתתף עם הנבחרת בגביע אפריקה לאומות 2019. נכלל בסגל נבחרת מרוקו לטורניר מונדיאל 2022. נכלל בסגל נבחרת מרוקו לטורניר גביע אפריקה לאומות 2023. אייאקס ליגת העל ההולנדית: 2018/2019, 2020/2021, 2021/2022 הגביע ההולנדי: 2018/2019, 2020/2021 מגן יוהאן קרויף: 2019 באיירן מינכן הסופר קאפ הגרמני: 2022 אליפות גרמניה: 2022/2023 אישיים כישרון העונה של אייאקס: 2019 מדיה וקבצים בנושא נוסייר מזראווי בוויקישיתוף נוסייר מזראווי, ברשת החברתית אינסטגרם נוסייר מזראווי, באתר Transfermarkt נוסייר מזראווי, באתר Soccerway נוסייר מזראווי, באתר BDFutbol נוסייר מזראווי, באתר WorldFootball.net נוסייר מזראווי, באתר National Football Teams נוסייר מזראווי, באתר FootballDatabase.eu נוסייר מזראווי, באתר ESPN "בזמן שפרץ מתאבל, מזראווי תומך בפלסטין", באתר ONE‏, 15 באוקטובר 2023 מזראווי: "מגנה כל סוג של טרור", באיירן הודיעה כי לא תשעה אותו, באתר ynet, 20 באוקטובר 2023 لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית) CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
מונולית מוריי

מונולית מוריי (באנגלית: Murray Monolith), הוא מונולית, שניתק בעבר מהר טורלין, באדמת מק. רוברטסון שבאנטארקטיקה. גובהו של המונולית 370 מטרים מעל פני הים. המונולית נמצא 370 מטרים מהר טורלין. המונולית התגלה על ידי משלחת החקר הבריטית, אוסטרלית וניו זילנדית לאנטארקטיקה אשר חקרה את אנטארקטיקה בין השנים 1931–1929 בהנהגת סר דאגלס מוסון. מוסון קרא למונולית על שמו של סר ג'ורג' מורי, שהיה שופט עליון באוסטרליה הדרומית, נגיד אוניברסיטת אדלייד, ופטרון משלחת החקר. מונולית מוריי הוא אחד הסלעים החשופים מקרח היחידים בחוף המזרחי של אנטארקטיקה (לצד מונולית סקאלין, הנמצא 6 קילומטרים ממערב למונולית מוריי). ככזה הוא מהווה את הריכוז הגדול ביותר של בתי הגידול של עופות ימיים במזרח אנטארקטיקה. בסלע 160,000 זוגות של יסעור אנטארקטי, ו-70,000 זוגות של פינגוויני אדלי. בשל כך שני המונוליתים הוכרזו כאזור אנטארקטי מוגן מיוחד, תחת האמנה האנטארקטית (אזור ASPA‏ מספר 164). מונולית סקאלין • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, P 86 מונולית מוריי באתר הסקר הגאולוגי של ארצות הברית מונולית מוריי באתר הגאזט האנטארקטי של ממשלת אוסטרליה מונולית מוריי באתר הגאזט האנטארקטי המשווה SCAR של ממשלת אוסטרליה תצלום לוויין של המונולית מפת האזור האנטארקטי המוגן תצלום המונולית מונולית מוריי באתר לונלי פלנט מידע גאוגרפי והיסטורי מקור נוסף לגובה זה לפי מקור אחר (אתר לונלי פלנט) גובהו של המונולית 243 מטרים מעל פני הים. האזור האנטארקטי המוגן
עמל (פירושונים)

האם התכוונתם ל... עמל – רשת חינוך ישראלית מאמץ גופני שקר – בלשון המקרא עמל צער – בלשון המקרא עמל גרשון עמל – איש צבא ישראלי אמל (פירושונים)
בעיית המגנט הנע והמוליך

בעיית המגנט הנע והמוליך הוא ניסוי מחשבתי מפורסם, שמקורו במאה ה-19, הנוגע לנקודת המפגש בין תאוריית האלקטרומגנטיות הקלאסית ותורת היחסות הפרטית. במסגרת הניסוי המחשבתי, גדלים מדידים כמו זרם חשמלי והספק החימום המתפתח בתיל מוליך הנע במהירות קבועה v ביחס למגנט, מחושבים בשתי מערכות ייחוס שונות: מערכת הייחוס שבה נמצא המגנט במנוחה ומערכת הייחוס שבה המוליך במנוחה. הגדלים הנצפים בניסוי, למשל הזרם, חייבים להיות זהים בכל תיאור, בהתאמה עם עקרון היחסיות הבסיסי, אשר קובע ש"רק תנועה יחסית ניתנת לצפייה; אין סטנדרט אוניברסלי של מנוחה". הבעייתיות נעוצה בחוסר העקביות בתיאור הסיבה לזרם המתפתח - תורת האלקטרומגנטיות הקלאסית סיפקה הסבר שונה עבור כל מערכת ייחוס. במערכת הייחוס של המגנט, המטענים החשמליים החופשיים נעים במהירות התנועה v של התיל המוליך, ולכן הם יחוו כוח לורנץ המסיע אותם לאורך התיל, המשתנה בהתאם לחוזק השדה המגנטי בכל נקודה של התיל. בהנחה שהכח המגנטי הפועל על המטענים בחלקי התיל השונים הוא אסימטרי, יתפתח זרם חשמלי בלולאת התיל, ותיווצר אנרגיה בצורת חום במעגל. במבט שטחי נראה כאילו צצה כאן סתירה, כי שדה מגנטי לא מבצע עבודה, אולם מקור האנרגיה כאן איננו השדה אלא למעשה האמצעי המניע את המוליך; לאחר שהתפתח זרם מטענים לאורך התיל, למהירות המטענים יש רכיב נוסף לאורך התיל, ולכן יתפתח רכיב של הכוח המגנטי המנוגד לכיוון התנועה של המוליך - כך שהנעת המוליך במהירות קבועה כרוכה למעשה בביצוע עבודה מכנית. ממערכת הייחוס של המוליך, המטענים החופשיים נמצאים במנוחה ואילו המגנט הוא שנע, כך שכוח לורנץ מתאפס. במקרה זה המטענים בלולאת התיל לא מקבלים את האנרגיה שלהם מהאמצעי המניע את המוליך, אלא מהשראה אלקטרומגנטית - לולאת התיל נמצאת בשדה מגנטי משתנה בזמן, כלומר עובר דרכה שטף מגנטי משתנה, כך שלפי חוק פראדיי נוצר כוח אלקטרו מניע לאורך הלולאה. גם כאן השדה המגנטי לא מבצע עבודה, אלא שהזרם הנוצר בלולאת התיל יוצר שדה מגנטי בעצמו, המפעיל כוח על המגנט הנע המנוגד לכיוון תנועתו. כלומר, מקור האנרגיה כאן הוא האמצעי המניע את המגנט, והעבודה המכנית שהוא משקיע באה לידי ביטוי בהשראה אלקטרומגנטית בלולאה המוליכה. לפי התיאור הקלאסי של האלקטרומגנטיות (משוואות מקסוול), המטענים במוליך חווים כוח מגנטי במערכת הייחוס של המגנט וכוח חשמלי במערכת הייחוס של המוליך. לאותה תופעה מתקבלים איפה שני תיאורים שונים בתלות במערכת הייחוס של הצופה. מנקודת מבט מודרנית, בעיה זו אינה בגדר פרדוקס אמיתי, כשלמעשה ניתן להסתכל עליה כעל מעין הסבר לתקפותו של חוק פראדיי. כיום, במסגרת התיאור היחסותי של השדה האלקטרומגנטי, זוהי עובדה ידועה שבמערכת ייחוס אחת עשוי להימדד בנקודה שדה חשמלי בלבד ובמערכת ייחוס שנעה ביחס אליה עשוי להימדד שדה מגנטי בלבד באותה נקודה (אלו הן "הצורות השונות" שבהן בא השדה האלקטרומגנטי לידי ביטוי). יחד עם ניסוי פיאזו, האברציה של האור, ובאופן ישיר פחות התוצאות השליליות של מבחני סחיפת האתר כדוגמת ניסוי מייקלסון-מורלי, בעיה זו מהווה חלק מהרקע האמפירי לשכתוב של יסודות הפיזיקה בידי אלברט איינשטיין ב"שנת הפלאות" שלו (1905) - והיא השפיעה באופן ישיר על הפיתוח הקונספטואלי של תורת היחסות הפרטית. חוק פראדיי תורת היחסות הפרטית בהנחה שקווי השדה המגנטי ניצבים למישור התיל המוליך ולכיוון התנועה שלו; כדי לדמיין את הניסוי בצורה הטובה ביותר נוח לתאר תיל מוליך מלבני ושדה מגנטי לא אחיד בניצב אליו. תהליכים אלו מאפשרים למעשה להפיק אנרגיה חשמלית מאנרגיה מכנית, ועל בסיס עיקרון זה פועל הגנרטור. ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
איסמאל אטומן

איסמאל אטומן (באנגלית: Ismael Athuman; נולד ב-1 בפברואר 1995) הוא כדורגלן קנייתי-ספרדי המשחק באגילאס מהליגה הספרדית השלישית בכדורגל בעמדת הבלם. אטומן נולד בכפר ליד לאס פאלמאס דה גראן קנריה שבספרד, לאב קנייתי ולאם ספרדייה. אטומן התחיל את הקריירה שלו בקבוצת הנערים של וסינדאריו. בגיל 16, הצטרף לזו של לאס פאלמס. אטומן שיחק בקבוצות השלישית והשנייה. בינואר 2016 אטומן הושאל לקסארניו. ב-31 בינואר 2017 אטומן הצטרף לגרנדה ב'. ב-12 ביולי 2017 אטומן חתם בפאונלברדה, וכעבור שנה חזר לקבוצת המילואים של לאס פאלמס. ב-28 באוגוסט 2021 אטומן חתם בריאל מורסיה. ב-17 באוגוסט 2022 הצטרף לסבאדל. בקיץ 2023 אטומן חתם באגילאס. בזכות אביו הקנייתי, אטומן זכאי לשחק בנבחרת קניה, ובמאי 2016 אטומן זומן לראשונה לסגל הנבחרת. ב-31 במאי 2016 אטומן ערך את הופעת הבכורה שלו בנבחרת במשחק ידידות נגד סודאן. היה חלק מסגל הנבחרת בגביע אפריקה לאומות 2019. איסמאל אטומן, ברשת החברתית פייסבוק איסמאל אטומן, ברשת החברתית אקס (טוויטר) איסמאל אטומן, ברשת החברתית אינסטגרם איסמאל אטומן, באתר Transfermarkt איסמאל אטומן, באתר Soccerway איסמאל אטומן, באתר BDFutbol איסמאל אטומן, באתר WorldFootball.net איסמאל אטומן, באתר National Football Teams איסמאל אטומן, באתר FootballDatabase.eu
אלכיסטודון

אלכיסטודון (שם מדעי: Elachistodon westermanni) הוא מין נחש לא-ארסי ממשפחת הזעמניים החי בתת-היבשת ההודית וקרוב לבני הסוג נחש ביצים אך מצוי בסוג יחידי נפרד - Elachistodon. זהו נחש הביצים היחיד שאינו חי באפריקה. אורכו של הנחש מגיע לאורך 78 ס"מ והוא בעל רצועות שחורות וחומות-כסופות לסירוגין עם פס לבן לאורך הגב ופלג הגוף העליון, פלג גוף אחורי חום ובטן לבנה. הראש רחב בעל "כיפה" אדמדמה עם רצועות לבנות עם עיניים גדולות ולסת רחבה איתה הנחש יכול לבלוע טרף גדול מרחבו. אם הוא מותקף הוא מפתל את גופו לצורת האות "S", מה שיכול לבלבל או להרתיע את הטורף. הנחש מצוי בבנגלדש, בהודו (במדינות: מהאראשטרה, גוג'ראט, פנג'אב, מאדהיה פרדש, טלנגאנה וקרנאטקה) ובנפאל באזורי שיחיות, יערות במורדות הרים ושדות. הוא פעיל בלילה ולעיתים נדירות גם פעיל במשך היום והוא המחפש קיני עופות, בתוכם ביצים למאכל. הוא מותאם לאכילת ביצים באמצעות לסתו השרירית איתה הוא יכול לבלוע טרף גדול יחסית, לגרור אותו במורד גרונו ושם חוליות הצוואר הנוטות לצד הוושט יפעילו לחץ על הקליפה עד שתישבר וכל החלמון נשפך ישירות אל הקיבה, בעוד הקליפה נפלטת החוצה מהפה.מצב שימור המין הוא ללא חשש. מדיה וקבצים בנושא אלכיסטודון בוויקישיתוף אלכיסטודון, באתר ITIS (באנגלית) אלכיסטודון, באתר NCBI (באנגלית) אלכיסטודון, באתר Animal Diversity Web (באנגלית) אלכיסטודון, באתר GBIF (באנגלית) אלכיסטודון באתר הרשימה האדומה של IUCN לפי החלטות האקדמיה
איי הוואי

איי הוואי הם קבוצת איים בצפון האוקיינוס השקט, שמרכיבים את מדינת הוואי בארצות הברית. מדינת הוואי מורכבת מ-19 איים ואטולים עיקריים במרכז האוקיינוס השקט. מניין האיים המלא, כולל האיים הקטנים יותר והאיים הקטנטנים של כל אטול, הוא 137. הוואי היא המדינה היחידה בארצות הברית ששטחה ממשיך לגדול, בשל פעילות געשית באיים (בעיקר מהר קילוואה). הערים העיקריות הן הונולולו (באי אואהו), הילו (באי הוואי), ליהואה (באי קאואיי) וקאהולואי (באי מאווי). איי הוואי לפי סדר גודלם הוואי (Hawai'i) (ידוע גם בשם "האי הגדול") מאווי (Maui) אואהו (O'ahu) קאואיי (Kaua'i) מולוקאי (Moloka'i) לאנאי (Lana'i) ניאיהאו (Ni'ihau) קאהולאווה (Kaho'olawe) יש עוד מספר איים בצפון-מערב אשר מיושבים רק בילידים או אינם מיושבים כלל, וכן כאלו המשמשים כבסיסים צבאיים בלבד. האי הוואי עצמו הוא נקודה חמה ויש בו שני הרי געש פעילים, מאונה לואה שהוא הר הגעש הפעיל הגדול ביותר על פני כדור הארץ, וקילוואה, אשר נחשב להר הגעש הפעיל ביותר בכדור הארץ . הצוק הימי הגבוה ביותר (1,010 מטרים) שוכן בכפר קאלאופאפה באי מולוקאי שבהוואי. למרגלותיהם של הצוקים נמצא האוקיינוס השקט. בכל האיים שורר מזג אוויר טרופי וחם יחסית, ולכן היא מהווה מקום משיכה עבור אנשים רבים שבאים לנפוש בה, בעיקר מארצות הברית. הוואי נמצאת במרכזו של הלוח הפסיפי, ולפיכך רעידות האדמה והצונאמים פוגעים בה בתדירות נמוכה יחסית. אך יש בה פעילות געשית רבה שמסכנת את תושבי אזורי הרי הגעש. מדיה וקבצים בנושא איי הוואי בוויקישיתוף מהם האיים המבודדים בעולם?, באתר אנציקלופדיה אאוריקה Juvik, Sonia P. (1998) Atlas of Hawaii, University of Hawaii Press, ISBN 978-0824821258, p. 45.
Iggy SZN

Iggy SZN (ידוע כ-Iggy Szn) הוא סינגל שיווקי שהוקלט על ידי הזמרת-יוצרת האוסטרלית איגי אזליה, מתוך אלבומה, Reclassified. השיר יצא לאור ב-24 באוקטובר 2014, כסינגל השיווקי הראשון מתוך האלבום על ידי חברת התקליטים וירג'ין EMI. עם יציאתו נכנס השיר אל המקום ה-95 במצעד המוזיקה האוסטרלי. עם השיר הופיעה אזליה במסגרת הופעה שהתקיימה בחסות Yahoo!. באותה ההופעה, ביצעה אזליה את השיר על במה, כשלידה שני רקדני ליווי. ההופעה עלתה ליוטיוב ב-20 באוגוסט 2015, כמה חודשים לאחר צאתו כסינגל שיווקי. בסמוך לצאתו, עלה השיר לרשת הזרמת המדיה ספוטיפיי. כמו כן, צבר שם השיר למעלה מ-12 מיליון השמעות. סרטון השיר "Iggy SZN" באתר יוטיוב www.webcitation.org Gavin Ryan, Ed Sheeran Tops ARIA Singles For Third Week, Noise11.com, ‏2014-11-01 (באנגלית) Iggy Azalea Legendas (2015-08-20), Iggy Azalea - Iggy SZN (Live From On The Road Yahoo!) (Legendado) (HD), נבדק ב-2019-06-27 Reclassified, נבדק ב-2019-06-27 Iggy SZN, נבדק ב-2020-04-02
מקוטו טאקי

מקוטו טאקי (ביפנית: 滝 実; נולד ב-15 בספטמבר 1938) הוא פוליטיקאי יפני, שר המשפטים בממשלת יפן ב-2012 וחבר בית היועצים של יפן.[דרושה הבהרה] מקוטו טאקי נולד בטוקיו. הוא בוגר אוניברסיטת טוקיו. בבחירות לפרלמנט ב -1996 רץ טאקי כנציג מפלגה הדמוקרטית הליברלית וזכה בכ -41% מהקולות. במפלגה, הוא הצטרף לסיעה של השימוטו. בבחירות שהתקיימו בשנת 2007, הוא רץ כנציג של מפלגת יפן החדשה. בקיץ 2007 עזב טקי את מפלגת יפן החדשה לאחר סכסוך עם ראשי המפלגה והצטרף בדצמבר אותה שנה למפלגה הדמוקרטית. לשם כך הוא הצליח להחזיר את ציבור הבחירות שלו בבחירות לפרלמנט 2009. בשנים 2004–2005 ו-2011–2012 הוא פעמיים כיהן כסגן שר המשפטים. במהלך 2012 הוא פעמיים כיהן כשר המשפטים. ביוני הוא התמנה במקום טושיו אוגאווה ועזב את התפקיד באוקטובר מסיבות בריאותיות. לאור המשבר הפוליטי והאשמות של שר המשפטים החדש בקשרים עם יאקוזה, לאחר שלושה שבועות בלבד הוא הוחזר לתפקיד וכיהן עד דצמבר. בבחירות לפרלמנט 2012 טאקי כבר לא רץ. מדיה וקבצים בנושא מקוטו טאקי בוויקישיתוף ערך זה הוא קצרמר בנושא פוליטיקאים ובנושא יפנים. אתם מוזמנים לתרום לוויקיפדיה ולהרחיב אותו.
סארפלד

סארפלד (בהונגרית: Szárföld) הוא כפר במחוז גיור-מושון-שופרון שבצפון-מערב הונגריה. בסארפלד גרו יהודים במהלך השנים והפאב המקומי היה בבעלותם. בזמן מלחמת העולם השנייה הגיעו לכפר יהודים מכפרים שונים שנלקחו לעבודות כפייה, ובהמשך נלקחו יהודי הכפר לקאפובאר ומשם למחנות ההשמדה. מדיה וקבצים בנושא סארפלד בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 היסטוריית סארפלד מפקדי האוכלוסין של יהודי הונגריה, 1993 ערך זה הוא קצרמר בנושא יישובים ובנושא הונגריה. אתם מוזמנים לתרום לוויקיפדיה ולהרחיב אותו.
חותם (פירושונים)

האם התכוונתם ל... חותם – סימן מוטבע כתחליף או תוספת לחתימה חתימה – סימון שעל ידו מאשר אדם מסמך שכתב או אישר גושפנקא – מתן לגיטמציה, כִּשְׁרוּר חותמת גומי "חותם (מוסף)" – מוסף השבת של ביטאון "על המשמר" חותם (ארגון) – ארגון ציוני-דתי לשימור וטיפוח צביונה היהודי של מדינת ישראל חות"ם – חסימה ופיקוח תקשורת מחשבים – ארגון המפקח על אינטרנט קפה במגזר החרדי בישראל, מטעם בד"ץ העדה החרדית והאגודה למען טוהר המחנה חותם (תוכנית) – הכשרה להסבת אקדמאים מצטיינים להוראה בישראל
טלוטריסטט אתיל

טלוטריסטט אתיל (בלועזית: telotristat ethyl) הוא קדם-תרופה של טלוטריסטט (telotristat) והחומר הפעיל בתרופה קסרמלו (xermelo). טלוטריסטט הוא מעכב של האנזים טריפטופן הידרוקסילאז(אנ'). החומר מופיע בטבלייה כטלוטריסטט אטיפראט (telotristat etiprate), מלח היפוראט(אנ') של טלוטריסטט אתיל. ב-28 בפברואר 2017 אישר מנהל המזון והתרופות האמריקני (FDA) את קסרמלו, בשילוב עם אנלוג של סומטוסטטין (SSA) לטיפול במבוגרים עם שלשולים הקשורים לתסמונת קרצינואידית(אנ'), שלא נשלטו בצורה מספקת בעקבות טיפול ב- SSA בלבד. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות. תסמונת קרצינואידית היא קבוצה של תסמינים פארא-נאופלסטים הקשורה עם גידולים קרצינואידים. אלה הם גידולים של המעי הדק, המעי הגס, התוספתן והצינורות הברונכיאליים בריאות. גידולים קרצינואידים הם נדירים, ולעיתים מתפתחים באיטיות. תסמונת קרצינואידית מתרחשת במעט מאוד אנשים עם גידולים קרצינואידים, לאחר שהגידול התפשט לכבד או לריאה. גידולים קרצינואידים מפרישים ביתר את המוליך העיצבי סרוטונין, כמו גם מספר חומרים אחרים, הגורמים להתרחבות של כלי דם, מה שגורם לתסמונת הקרצינואידית. התסמינים העיקריים הם הסמקה, נגעים בעור הפנים, שלשולים, קושי בנשימה וקצב לב מהיר. טלוטריסטט הוא מעכב של טריפטופן הידרוקסילאז, אנזים אשר מתווך את השלב קובע-הקצב(אנ') בביוסינתזה של סרוטונין. תופעות לוואי נפוצות שתועדו במהלך הניסויים הקליניים, כוללות בחילות, כאבי ראש, עליה ברמות אנזימי כבד, דיכאון, הצטברות נוזלים הגורמת לנפיחות (בצקת פריפריאלית(אנ')), גזים, ירידה בתיאבון וחום גבוה. עצירות היא תופעה נפוצה גם כן, ועלולה להיות רצינית או מסכנת חיים (במיוחד בעקבות מינון יתר(אנ')). התרופה משווקת על ידי חברת לקסיקון פרמסוטיקלס(אנ') כטבלייה המכילה טלוטריסטט אטיפראט 328 מ"ג, שווי ערך ל־250 מ"ג של טלוטריסטט אתיל. Xermelo (telotristat ethyl) Tablets, for Oral Use. Full Prescribing Information FDA approves Xermelo for carcinoid syndrome diarrhea Carcinoid syndrome Kulke, M; Hörsch, D; Caplin, M; Anthony, L; Bergsland, E; Oberg, K; Welin, S; Warner, R; Bohas, CL; Kunz, PL; Grande, E; Valle, JW; Lapuerta, P; Banks, P; Jackson, S; Jiang, W; Biran, T; Pavel, M (1 October 2016). "Integrated Placebo-Controlled Safety Analysis from Clinical Studies of Telotristat Ethyl for the Treatment of Carcinoid Syndrome". Annals of Oncology. 27 (6): 136–48. doi:10.1093/annonc/mdw369.07. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
איסור

איסור הוא הגבלה המוטלת על ביצוע פעולה כל שהיא האם התכוונתם ל... עבירה – הפרת כללים חוק – הוראה רשמית האוסרת או מחייבת דבר מה איסור גיורא (יי') – אביו של רב מרי בר רחל ביהדות: מצוות לא תעשה – המצוות בתורה המנוסחות בצורה שלילית, לדוגמה לא תרצח עבירה (יהדות) – הפרה של אחד מכללי ההלכה איסור אכילה איסור הנאה איסור דאורייתא ואיסור דרבנן – דרגות שונות בחומרת האיסורים ביהדות איסור והיתר – שם כללי להלכות הנוגעות לדברים האסורים האכילה
מישהו יחבק אותי

"מישהו יחבק אותי" הוא סינגל שהוקלט על ידי הזמרת-יוצרת הישראלית שרית חדד. השיר יצא לאור ב-24 ביוני 2019, על ידי חברת התקליטים אבי גואטה הפקות בע"מ, כשיר הנושא של הסרט הישראלי "המוסד". השיר הצליח להיכנס למצעד ה-Home, של מדיה פורסט. השיר שולב בפלייליסט של גלגלצ בחודש אוגוסט 2019. השיר נכתב על ידי מורן דוד, הדס כהן והנרי, הולחן על ידי דוד והופק על ידי ניר מימון. יוסי חרסונסקי סקר את השיר בחיוב, תוך שהעניק לו ציון של שלושה וחצי כוכבי זהב מתוך חמישה. הווידאו קליפ המלא שיצא עבור השיר בוים על ידי אסף שגיא גפני, והועלה לערוץ היוטיוב של שרית חדד ב-24 ביוני 2019, בסמוך לצאתו של השיר כסינגל. הקליפ משלב בין צילומים של חדד וקטעים מתוך הסרט "המוסד". נכון לספטמבר 2020, מונה הצפיות של הקליפ עומד על כ-743 אלף צפיות. סרטון השיר "מישהו יחבק אותי" באתר יוטיוב מישהו יחבק אותי, יוסי חרסונסקי Media Forest, mediaforest-group.com שרית חדד - מישהו יחבק אותי (שיר הנושא מתוך הסרט המוסד), נבדק ב-2019-09-14 מישהו יחבק אותי - ביקורת
בנטפילד צ'ארלס האקס

בנטפילד צ'ארלס האקס (באנגלית: Bentfield Charles Hucks; ‏25 באוקטובר 1884 - 7 בנובמבר 1918) היה טייס קרב וטייס ניסוי, היה הטייס הבריטי הראשון שביצע "לולאה" ("לופ") במטוס מסוג "Blériot" בספטמבר 1913, המציא את מתקן האקס סטרטר. האקס, בנם של ויליאם וקייט האקס, נולד בכפר "Stansted Mountfitchet" (אנ') באזור "Uttlesford" (אנ'), במחוז אסקס. במאי 1911 הוסמך כטייס על ידי "Royal Aero Club" (אנ') (רישיון טיס מספר 91). האקס הצטרף לגיס התעופה המלכותי (RFC) עם פרוץ מלחמת העולם הראשונה באוגוסט 1914, ונשלח לחזית המערבית. קורקע לאחר שסבל מדלקות בקרום הריאה. השתחרר בדרגה קפיטן (סרן). לאחר שחרורו מהצבא, האקס עבד כטייס ניסוי ב-Hendon, בצפון מערב לונדון. האקס נפטר ב-7 בנובמבר 1918, ימים ספורים לפני תום מלחמת העולם הראשונה, כתוצאה מדלקת ריאות כפולה. נטמן בבית הקברות הייגייט בלונדון. ערך מורחב – האקס סטרטר האקס סטרטר היא יחידת כוח עזר, ממקור כוח חיצוני, בדרך כלל מרכב מוטורי המספק כוח ראשוני להתנעת מנועי מטוסי בוכנה, אשר היה נפוץ בשנות ה-20 ובשנות ה-30 של המאה העשרים. ה"האקס סטרטר" מוגדר כתחליף מכני עבור צוותי הקרקע. מדיה וקבצים בנושא בנטפילד צ'ארלס האקס בוויקישיתוף "האקס סטרטר" - תמונה (flickr.com/photos) בנטפילד צ'ארלס האקס, באתר "Find a Grave" (באנגלית) נושא: British Civil Aviation in 1913, ראו: חודש ספטמבר, "בנטפילד צ'ארלס האקס" בלולאה "בנטפילד צ'ארלס האקס" cwgc.org/find-war-dead/casualty "בנטפילד צ'ארלס האקס" oldbritishnews.com/2013/07/26/bentfield-charles-hucks-aviator "בנטפילד צ'ארלס האקס" O'Neill, Dan (11 September 2001). "Reaching for the sky with 'B C' Hucks; 90 YEARS ago this month Ben C Hucks made aviation history". South Wales Echo. Cardiff: MGN. Retrieved 26 August 2016 – via The Free Library בנטפילד צ'ארלס האקס נטמן בבית הקברות הייגייט findagrave.com/memorial/24646434/bentfield-charles-hucks "האקס סטרטר" shuttleworth.org/collection/hucks-starter "האקס סטרטר" בתקופת מלחמת העולם הראשונה books.google.co.il